
ΤΜΗΜΑ ΕΓΚΑΤΑΣΤΑΣΕΩΝ – ΕΠΙΚ/ΝΙΩΝ



ΓΝΩΣΤΟΠΟΙΗΣΗ ΛΕΙΤΟΥΡΓΙΑΣ 
ΣΤΑΘΜΟΥ ΥΠΕΡΑΣΤΙΚΩΝ ΛΕΩΦΟΡΕΙΩΝ 

ΠΛΗΡΟΦΟΡΙΕΣ – ΝΟΜΟΘΕΣΙΑ - ΔΙΚΑΙΟΛΟΓΗΤΙΚΑ
	Γ Ε Ν Ι Κ Α

	Σύμφωνα με την παρ. 1 του άρθρου 195 του Ν. 4442/2016 (ΦΕΚ 230 Α΄): 

	1.
	Στο πεδίο εφαρμογής της παρούσας εμπίπτουν οι σταθμοί υπεραστικών λεωφορείων με ενδεικτικό Κωδικό Αριθμό Δραστηριότητας (Κ.Α.Δ.) 52.21.21.

	2.
	Για την έναρξη λειτουργίας σταθμού υπεραστικών λεωφορείων, απαιτείται η προηγούμενη γνωστοποίηση σύμφωνα με το Παράρτημα της παρούσας. Η γνωστοποίηση περιλαμβάνει τις αναγκαίες πληροφορίες για την ασκούμενη δραστηριότητα και υποβάλλεται από τον φορέα της δραστηριότητας, ο οποίος έχει την αποκλειστική ευθύνη για τα περιλαμβανόμενα σε αυτή στοιχεία.

	3.
	Η γνωστοποίηση υποβάλλεται στην αρμόδια Αρχή του άρθρου 2 της Κ.Υ.Α. 313214/12-11-2021 (ΦΕΚ 5271 Β΄) αποκλειστικά μέσω του Ο.Π.Σ.-Α.Δ.Ε. του άρθρου 14 του ν. 4442/2016 (Α' 230). Μέχρι την ενεργοποίηση του Ο.Π.Σ.-Α.Δ.Ε. ως προς το τμήμα που αφορά στη γνωστοποίηση του σταθμού υπεραστικών λεωφορείων, η γνωστοποίηση υποβάλλεται μέσω του ηλεκτρονικού συστήματος www. notifybusiness.gov.gr, το οποίο είναι προσβάσιμο μέσω της Ενιαίας Ψηφιακής Πύλης της Δημόσιας Διοίκησης (gov.gr ΕΨΠ), εφόσον υπάρχει τεχνικά η δυνατότητα. Διαφορετικά υποβάλλεται σε έγχαρτη ή ηλεκτρονική μορφή στην αρμόδια Αρχή του άρθρου 2 της παρούσας ή σε οποιοδήποτε Κ.Ε.Π. που λειτουργεί ως Ε.Κ.Ε. σύμφωνα με το άρθρο 7 του ν. 3844/2010 (Α' 63), με θεώρηση ως προς το γνήσιο της υπογραφής αν δεν κατατίθεται από τον φορέα της δραστηριότητας αυτοπροσώπως.

	4.
	Όταν η γνωστοποίηση υποβάλλεται μέσω του Ο.Π.Σ.-Α.Δ.Ε. ή μέσω του ηλεκτρονικού συστήματος www.notifybusiness.gov.gr της Ενιαίας Ψηφιακής Πύλης της Δημόσιας Διοίκησης (gov.gr, ΕΨΠ) λαμβάνει μοναδικό αριθμό και χρονοσήμανση, που παράγονται από το σύστημα. Το αρχείο με τον μοναδικό αριθμό επέχει θέση αποδεικτικού υποβολής της γνωστοποίησης και δεν απαιτείται πρωτοκόλληση.

	5.
	Κατά την υποβολή της γνωστοποίησης δεν συνυποβάλλεται κανένα δικαιολογητικό. Ο φορέας της δραστηριότητας οφείλει να τηρεί τα δικαιολογητικά του άρθρου 4 της Κ.Υ.Α. 313214/12-11-2021 (ΦΕΚ 5271 Β΄) μαζί με το αποδεικτικό υποβολής της γνωστοποίησης στον χώρο άσκησης της δραστηριότητας.

	6.
	Μετά από την υποβολή της γνωστοποίησης ο φορέας μπορεί να ξεκινήσει τη λειτουργία της δραστηριότητάς του.

	7.
	Η αρμόδια Αρχή του άρθρου 2 της Κ.Υ.Α. 313214/12-11-2021 (ΦΕΚ 5271 Β΄) κοινοποιεί τη γνωστοποίηση αμελλητί και το αργότερο εντός πέντε (5) εργάσιμων ημερών στην οικεία Υπηρεσία του Πυροσβεστικού Σώματος, στην οικεία Υπηρεσία Δόμησης, στην αρμόδια Υπηρεσία Περιβάλλοντος της οικείας Περιφέρειας και στη οικεία Δ.Ο.Υ. που υπάγεται ο σταθμός υπεραστικών λεωφορείων, προκειμένου να ασκήσουν τους κατά νόμο προβλεπόμενους ελέγχους. Όταν η γνωστοποίηση υποβάλλεται μέσω ηλεκτρονικού συστήματος η κοινοποίηση γίνεται ηλεκτρονικά μέσω του Ο.Π.Σ.-Α.Δ.Ε. ή μέσω του ηλεκτρονικού συστήματος www.notifybusiness.gov.gr ή μέσω ηλεκτρονικού ταχυδρομείου χωρίς να απαιτείται η έκδοση διαβιβαστικού εγγράφου για τον σκοπό αυτόν.

	8.
	Η αδειοδότηση κάθε συμπληρωματικής εγκατάστασης, όπως αυτές του άρθρου 6 του π.δ. 79/2004 (Α' 62), πραγματοποιείται χωριστά και ανεξάρτητα από την γνωστοποίηση του σταθμού υπεραστικών λεωφορείων και σύμφωνα με την εκάστοτε ισχύουσα νομοθεσία.

	ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ & ΤΗΡΗΣΗ ΦΑΚΕΛΟΥ

	Σύμφωνα με το άρθρο 4 της Κ.Υ.Α. 313214/12-11-2021 (ΦΕΚ 5271 Β΄), πριν από την υποβολή της γνωστοποίησης ο φορέας της δραστηριότητας υποχρεούται να έχει συγκεντρώσει και να τηρεί στον χώρο άσκησης της δραστηριότητάς του, διαθέσιμα για κάθε έλεγχο, τα ακόλουθα δικαιολογητικά:

	Δ Ι Κ Α Ι Ο Λ Ο Γ Η Τ Ι Κ Α:
	ΚΑΤΑΤΕΘΗΚΕ ΜΕ
ΤΗΝ ΑΙΤΗΣΗ
	ΝΑ ΑΝΑΖΗΤΗΘΕΙ ΥΠΗΡΕΣΙΑΚΑ
	ΔΕΝ ΑΠΑΙΤΕΙΤΑΙ

	1.
	Εκτύπωση προσωποποιημένης πληροφόρησης από το myAADE στην οποία θα εμφανίζεται η ημερομηνία έναρξης του σταθμού υπεραστικών λεωφορείων.
	
	
	

	2.
	Βεβαίωση χώρου κύριας χρήσης από ιδιώτη μηχανικό κατά την παρ. 8 του άρθρου 107 του Ν. 4495/2017, περί πολεοδομικής νομιμότητας, στην οποία αναγράφεται:
Α. η ακριβής θέση του ακινήτου,
Β. το συνολικό εμβαδόν του κύριου χώρου μετά των παραρτημάτων αυτού &
Γ. η βεβαίωση χρήσης γης από την οικεία Υπηρεσία Δόμησης (ΥΔΟΜ) και βεβαιώνεται ρητά ότι ο χώρος:
i. είναι νομίμως υφιστάμενος αναφορικά με την κατασκευή και τη χρήση ως σταθμού υπεραστικών λεωφορείων&
ii. πληροί όλες τις προϋποθέσεις για να λειτουργήσει ως σταθμού υπεραστικών λεωφορείων, σύμφωνα με τον ισχύοντα οικοδομικό και κτιριοδομικό κανονισμό, τον κανονισμό πυροπροστασίας, τις εκάστοτε ισχύουσες γενικές και ειδικές πολεοδομικές διατάξεις, καθώς και τις κτιριολογικές προδιαγραφές της ειδικής για τη δραστηριότητα νομοθεσίας.

Η ανωτέρω βεβαίωση συνοδεύεται από:
Α. αντίγραφα όλων των δημόσιων εγγράφων περί της πολεοδομικής νομιμότητας (οικοδομική άδεια, αναθεώρηση ή ενημέρωση οικοδομικής άδειας, έγκριση εργασιών δόμηση μικρής κλίμακας, απόφαση εξαίρεσης από την κατεδάφιση, άδεια νομιμοποίησης, βεβαίωση περαίωσης της διαδικασίας υπαγωγής σε διατάξεις αναστολής επιβολής κυρώσεων ή βεβαίωση εξόφλησης ποσού 30% του ενιαίου ειδικού προστίμου κ.λπ.),
Β. αντίγραφα εγκεκριμένων κατόψεων του χώρου που πρόκειται να λειτουργήσει η δραστηριότητα σταθμού υπεραστικών λεωφορείων, στα οποία αποτυπώνονται όλοι οι χώροι της. Εφόσον λόγω κτιριολογικών προδιαγραφών είναι απαραίτητη η απεικόνιση επιπρόσθετων στοιχείων επί των ανωτέρω εγκεκριμένων σχεδίων, είναι δυνατή η αποτύπωση αυτών στα ανωτέρω αντίγραφα με ευθύνη του ιδιώτη μηχανικού ή η σύνταξη νέου σχεδίου που θα συνοδεύει το ανωτέρω αντίγραφο. Τα αντίγραφα των εγκεκριμένων κατόψεων προέρχονται είτε από το πληροφοριακό σύστημα έκδοσης οικοδομικών αδειών e-Άδειες, είτε από το πληροφοριακό σύστημα δηλώσεων αυθαιρέτων, είτε από το έντυπο αρχείο της ΥΔΟΜ, ανάλογα με το είδος της νομιμοποιητικής πράξης της ανωτέρω περίπτωσης (Α) (ηλεκτρονικής ή έντυπης).
	
	
	

	3.
	Έγκριση κυκλοφοριακής σύνδεσης σύμφωνη με τους όρους και τις προϋποθέσεις του Β.Δ. 465/1970 στην περίπτωση που ο σταθμός υπεραστικών λεωφορείων βρίσκεται σε περιοχή εκτός εγκεκριμένου σχεδίου πόλεως.
	
	
	

	4.
	Υπεύθυνη Δήλωση του αρμόδιου κατά νόμο μηχανικού ότι η κυκλοφοριακή σύνδεση υλοποιήθηκε σύμφωνα με τα εγκεκριμένα σχέδια αυτής. 
	
	
	

	5.
	Τεχνική έκθεση αρμόδιου κατά νόμο μηχανικού στην οποία περιγράφεται:
Α. η δομή και η κατηγορία του σταθμού,
Β. οι συμπληρωματικές εγκαταστάσεις, όπως αυτές του άρθρου 6 του π.δ. 79/2004 (Α' 62), 
Γ. οι βοηθητικές εγκαταστάσεις του (όπως χώροι υγιεινής επιβατών και προσωπικού, αποθηκών χειροαποσκευών επιβατών και αποθηκών ειδών καθαριότητος, ψυγείων, μηχανοστασίων θέρμανσης ή κλιματισμού, πυρόσβεσης και γενικά βοηθητικών χώρων και εγκαταστάσεων), 
Δ. τα βασικά στοιχεία τα οποία ελήφθησαν υπόψη κατά τον σχεδιασμό του, 
Ε. η έδραση και η κατασκευή των κεκλιμένων επιπέδων επιθεώρησης του (εφόσον υπάρχει) &
ΣΤ. οι ηλεκτρομηχανολογικές εγκαταστάσεις του.

Η τεχνική έκθεση συνοδεύεται από:
I. κατόψεις των χώρων στις οποίες αποτυπώνονται:
· α. Όλα τα επίπεδα των κτιρίων που απαρτίζουν τον σταθμό (δηλ. κυρίως σταθμός, αίθουσα αναμονής, εκδοτήρια, αποθήκες αποσκευών, τυχόν χώρος πλυντηρίων όπου θα εμφαίνονται σαφώς οι προβλεπόμενες εξυπηρετήσεις των εμποδιζόμενων ατόμων κ.λπ.). Η γενική και λειτουργική διάταξη όλων των κτιριακών εγκαταστάσεων του σταθμού (π.χ. είσοδοι-έξοδοι του σταθμού, οι διάδρομοι προσπέλασης, οι αποβάθρες, οι χώροι στάθμευσης, ράμπες και «σκάφες» για τη διακίνηση των εμποδιζομένων ατόμων).
· β. Η σήμανση του σταθμού, η οποία περιλαμβάνει την κατακόρυφη και οριζόντια σήμανση, τόσο παρά τις εισόδους-εξόδους του σταθμού, όσο και μέσα στον σταθμό (δηλαδή βέλη πορείας οχημάτων, προειδοποιητικές πινακίδες, ηχητική σήμανση και όποιο άλλο μέσο απαιτείται για την ενημέρωση και καθοδήγηση του επιβατικού κοινού, των ατόμων με ειδικές ανάγκες και των οδηγών).
· γ. Η ηλεκτρολογική εγκατάσταση του κτιρίου με σχέδια πινάκων, καλωδιώσεων, φωτιστικά, διακοπτών, ρευματοδοτών, μικρομεγαφωνικών εγκαταστάσεων, εγκαταστάσεων ηλεκτρονικών πινάκων δρομολογίων (εφόσον υπάρχουν). Ο ηλεκτροφωτισμός του περιβάλλοντος χώρου του σταθμού με τις κατασκευαστικές λεπτομέρειες οδεύσεως των καλωδίων, πακτώσεως των φωτιστικών ιστών επί του εδάφους και στερεώσεως των φωτιστικών σωμάτων επί των ιστών ή τοίχων, των τυχόν φρεατίων διελεύσεως και μουφών συνδέσεων.
· δ. Η ύδρευση, η αποχέτευση του σταθμού και του περιβάλλοντος χώρου του με απεικόνιση των αντίστοιχων δικτύων και η πορεία τους, ο μετρητής της εταιρείας ύδρευσης, η θέση σύνδεσης του δικτύου αποχέτευσης με το δίκτυο πόλεως, οι τυχόν αναγκαίοι συλλέκτες αποβλήτων ή οι στεγανές δεξαμενές ή ο βιολογικός καθαρισμός, κ.λπ. Επίσης αποτυπώνονται στα ίδια τα σχέδια ή συνοδεύονται από σχέδια λεπτομερειών τα φρεατία, οι σωληνώσεις, οι παροχές ύδατος και οι συλλέκτες αποβλήτων.
· ε. Η θέρμανση, ο εξαερισμός και ο κλιματισμός του σταθμού.
II. τοπογραφικό της περιοχής, επί του οποίου σημειώνονται:
· τα σημεία ενδιαφέροντος και
· οι αποστάσεις του σταθμού υπεραστικών λεωφορείων από αυτά,
για τη διαπίστωση της τήρησης των ελάχιστων αποστάσεων ασφαλείας, σύμφωνα τους ειδικούς όρους χωροθέτησης, που υπάρχουν στη νομοθεσία περί σταθμών υπεραστικών λεωφορείων.

Το τοπογραφικό και οι κατόψεις μπορούν να προέρχονται είτε από το πληροφοριακό σύστημα έκδοσης οικοδομικών αδειών e-Άδειες, είτε από το πληροφοριακό σύστημα δηλώσεων αυθαιρέτων, είτε από το έντυπο αρχείο της Υπηρεσίας Δόμησης (ΥΔΟΜ) ανάλογα με το είδος της νομιμοποιητικής πράξης (που περιγράφεται στο εδάφιο 2.Ι, του άρθρου 4, της Κ.Υ.Α. 313214/12-11-2021 (ΦΕΚ 5271 Β΄), εφόσον περιέχουν τις ανωτέρω πληροφορίες.

Στην τεχνική έκθεση βεβαιώνεται από τον αρμόδιο κατά νόμο μηχανικό ότι η δραστηριότητα είναι σύμφωνη με το π.δ. 79/2004 (Α' 62) και τα κατά περίπτωση διατάγματα.
	
	
	

	6.
	Απόφαση υπαγωγής στις Πρότυπες Περιβαλλοντικές Δεσμεύσεις (Π.Π.Δ.), σύμφωνα με την υπ' αρ. 170613/2013 (Β' 2505) κοινή υπουργική απόφαση από την αρμόδια Αρχή του άρθρου 2 της Κ.Υ.Α. 313214/12-11-2021 (ΦΕΚ 5271 Β΄) ή έγκριση περιβαλλοντικών όρων (ΑΕΠΟ) από την αρμόδια Υπηρεσία σύμφωνα με την υπό στοιχεία ΔΙΠΑ/οικ. 37674/2016 υπουργική απόφαση (Β' 2471).
	
	
	

	7.
	Πιστοποιητικό ενεργητικής πυροπροστασίας από την οικεία Πυροσβεστική Υπηρεσία σύμφωνα με την Κ.Υ.Α. 16085/Φ.700.1/2009 (Β' 770).
	
	
	

	8.
	Αποδεικτικό καταβολής του αντιτίμου του παράβολου του άρθρου 7 της Κ.Υ.Α. 313214/12-11-2021 (ΦΕΚ 5271 Β΄).
	
	
	



	ΠΡΟΣΘΕΤΕΣ ΠΛΗΡΟΦΟΡΙΕΣ - ΔΙΕΥΚΡΙΝΙΣΕΙΣ:

	
	· Όπου στα ανωτέρω δικαιολογητικά απαιτείται υπογραφή μηχανικού αυτή γίνεται ψηφιακά και με ημερομηνία πριν την ημερομηνία γνωστοποίησης. 
· Μετά από την υποβολή της γνωστοποίησης ο φορέας μπορεί να ξεκινήσει τη λειτουργία της δραστηριότητάς του. 
· Μετά από την υποβολή της γνωστοποίησης ο φορέας της δραστηριότητας υποχρεούται εκτός των δικαιολογητικών του παρόντος άρθρου να έχει στο χώρο άσκησης της δραστηριότητας και να είναι διαθέσιμα σε κάθε έλεγχο και τα ακόλουθα: 
α. Αντίγραφο της γνωστοποίησης 
β. Βεβαίωση Καταχώρησης του χώρου στάθμευσης στο Ψηφιακό Μητρώο του Υπ.Υ.Με σύμφωνα με την Υ.Α. 59388/940/2020 (ΦΕΚ 5407 Β΄). 
· Ειδικά ως προς τις υφιστάμενες δραστηριότητες της παρ. 1 του άρθρου 196 του Ν. 4442/2016 (Α' 230), εφόσον μεσολαβήσει μεταβολή στοιχείου, το υπ' αριθ. 2 του άρθρου 4 της Κ.Υ.Α. 313214/12-11-2021 (ΦΕΚ 5271 Β΄) δικαιολογητικό δεν αναζητείται, δηλαδή η «Βεβαίωση κύριας χρήσης από ιδιώτη Μηχανικό».
· Αν πρόκειται να μεταβληθούν τα στοιχεία της γνωστοποίησης λειτουργίας της δραστηριότητας, ο φορέας της δραστηριότητας υποχρεούται σε προηγούμενη γνωστοποίηση της επιδιωκόμενης μεταβολής. Η διαδικασία που ακολουθείται για υποβολή της γνωστοποίησης των στοιχείων που πρόκειται να μεταβληθούν, είναι η ίδια με τη διαδικασία αρχικής γνωστοποίησης που περιγράφεται στο άρθρο 3 της Κ.Υ.Α. 313214/12-11-2021 (ΦΕΚ 5271 Β΄).
· Ειδικά αν η μεταβολή συνίσταται σε αλλαγή του φορέα της δραστηριότητας, σύμφωνα με το άρθρο 9 του Ν. 4442/2016 (ΦΕΚ 230 Α΄), ο παλαιός και ο νέος φορέας της δραστηριότητας προβαίνουν ο καθένας σε γνωστοποίηση της μεταβολής εντός 10 ημερών από την αλλαγή. Η γνωστοποίηση αφορά μόνο τις πληροφορίες σχετικά με τον φορέα της δραστηριότητας. Τα δικαιολογητικά που συνδέονται με το πρόσωπο του φορέα της δραστηριότητας εκδίδονται στο πρόσωπο του νέου φορέα. 
· Σε περίπτωση παύσης της λειτουργίας της δραστηριότητας στον χώρο όπου ασκείται, ο φορέας της δραστηριότητας προβαίνει σε γνωστοποίηση της παύσης. Για την υποβολή της γνωστοποίησης παύσης λειτουργίας ακολουθείται αναλόγως η διαδικασία της αρχικής γνωστοποίησης που περιγράφεται στο άρθρο 3 της Κ.Υ.Α. 313214/12-11-2021 (ΦΕΚ 5271 Β΄).
· Σε περίπτωση μεταβολής του τόπου άσκησης της δραστηριότητας, ο φορέας υποχρεούται να υποβάλει νέα γνωστοποίηση για τον νέο χώρο άσκησης της δραστηριότητας.
· Παράβολο. Ο φορέας της οικονομικής δραστηριότητας προμηθεύεται το παράβολο ηλεκτρονικά μέσω της εφαρμογής e-παράβολο & καταβάλει το αντίτιμο του παράβολου πριν την υποβολή της γνωστοποίησης, προκειμένου να συμπληρώσει το σχετικό πεδίο στη φόρμα της γνωστοποίησης και τηρεί το αποδεικτικό καταβολής μαζί με τα λοιπά δικαιολογητικά στον χώρο άσκησης της δραστηριότητας: 
α. Για την υποβολή της αρχικής γνωστοποίησης για σταθμό υπεραστικών λεωφορείων 1ης Κατηγορίας δηλαδή μέχρι 150.000 επιβάτες που επιβιβάζονται ή αποβιβάζονται ετησίως απαιτείται η προηγούμενη καταβολή παράβολου σύμφωνα με τα άρθρα 11 και 192 του ν. 4442/2016 (Α' 230), το οποίο ορίζεται στο ποσό των εκατό ευρώ (100,00 €).
β. Για την υποβολή της αρχικής γνωστοποίησης για σταθμό υπεραστικών λεωφορείων 2ης Κατηγορίας δηλαδή από 150.000 μέχρι 1.000.000 επιβάτες που επιβιβάζονται ή αποβιβάζονται ετησίως απαιτείται η προηγούμενη καταβολή παράβολου σύμφωνα με τα άρθρα 11 και 192 του ν. 4442/2016 (Α' 230), το οποίο ορίζεται στο ποσό των εκατό πενήντα ευρώ (150,00 €).
γ. Για την υποβολή της αρχικής γνωστοποίησης για σταθμό υπεραστικών λεωφορείων 3ης Κατηγορίας δηλαδή από 1.000.000 μέχρι 3.000.000 επιβάτες που επιβιβάζονται ή αποβιβάζονται ετησίως απαιτείται η προηγούμενη καταβολή παράβολου σύμφωνα με τα άρθρα 11 και 192 του ν. 4442/2016 (Α' 230), το οποίο ορίζεται στο ποσό των διακοσίων ευρώ (200,00 €).
δ. Για την υποβολή της αρχικής γνωστοποίησης για σταθμό υπεραστικών λεωφορείων 4ης Κατηγορίας δηλαδή από 3.000.000 μέχρι 10.000.000 επιβάτες που επιβιβάζονται ή αποβιβάζονται ετησίως απαιτείται η προηγούμενη καταβολή παράβολου σύμφωνα με τα άρθρα 11 και 192 του ν. 4442/2016 (Α' 230), το οποίο ορίζεται στο ποσό των τριακοσίων ευρώ (300,00 €).
ε. Για την υποβολή της αρχικής γνωστοποίησης για σταθμό υπεραστικών λεωφορείων 5ης Κατηγορίας δηλαδή από 10.000.000 και πάνω επιβάτες που επιβιβάζονται ή αποβιβάζονται ετησίως απαιτείται η προηγούμενη καταβολή παράβολου σύμφωνα με τα άρθρα 11 και 192 του ν. 4442/2016 (Α' 230), το οποίο ορίζεται στο ποσό των τριακοσίων πενήντα ευρώ (350,00 €).
στ. Για την υποβολή αρχικής γνωστοποίησης χώρου στάθμευσης βαρέων οχημάτων απαιτείται η προηγούμενη καταβολή παράβολου σύμφωνα με τα άρθρα 11 και 201 του Ν. 4442/2016 (ΦΕΚ 230 Α΄), το οποίο ορίζεται στο ποσό των 100,00 €. 
ζ. Δεν απαιτείται η καταβολή παραβόλου (0,00 €) για γνωστοποίηση : 
· παύσης λειτουργίας, 
· αλλαγής φορέα ή 
· μεταβολής άλλου γνωστοποιηθέντος στοιχείου !! ΠΛΗΝ ΤΟΥ ΤΟΠΟΥ ΑΣΚΗΣΗΣ ΔΡΑΣΤΗΡΙΟΤΗΤΑΣ !!  



	ΠΑΡΑΒΑΣΕΙΣ & ΕΥΡΟΣ ΠΛΑΙΣΙΟΥ ΚΥΡΩΣΕΩΝ

	Στην περίπτωση που διαπιστώνεται παράβαση ως προς τη γνωστοποίηση της Κ.Υ.Α. 313214/12-11-2021 (ΦΕΚ 5271 Β΄), επιβάλλονται αθροιστικά σε βάρος του φορέα της δραστηριότητας οι κυρώσεις της παρ. 1 του άρθρου 15 του Ν. 4442/2016 (ΦΕΚ 230 Α΄).

	1.
	Παράλειψη αρχικής γνωστοποίησης πριν από την έναρξη λειτουργίας (αρχική γνωστοποίηση) 
	7.500,00 €

	2.
	Παράλειψη γνωστοποίησης μεταβολής στοιχείων ή παροχή αναληθών ή ανακριβών ή ελλιπών στοιχείων κατά τη γνωστοποίηση
	150,00 €
(για κάθε στοιχείο)

	3.
	Παράλειψη γνωστοποίησης της αλλαγής φορέα
	5.000,00 € 
(κατά το ήμισυ 
ανά φορέα)

	4.
	Έλλειψη των κατά περίπτωση δικαιολογητικών του άρθρου 4 της Κ.Υ.Α. 313214/12-11-2021 (ΦΕΚ 5271 Β΄)
	500,00 € 
(για κάθε δικαιολογητικό)

	5.
	Διακινδύνευση ή πρόκληση βλάβης στο δημόσιο συμφέρον κατά την άσκηση της δραστηριότητας 
	2.000,00 €

	6.
	Άσκηση δραστηριότητας κατά παράβαση της Κ.Υ.Α. 313214/12-11-2021 (ΦΕΚ 5271 Β΄), (διάρκεια παράβασης) 
	500,00 € / έτος
(ανώτερο όριο 2.500,00 €)

	*
	Τα πρόστιμα για σταθμούς υπεραστικών λεωφορείων 4ης Κατηγορίας μειώνονται κατά δέκα τοις εκατό (10%) σε σχέση με τα πρόστιμα που επιβάλλονται για τους σταθμούς υπεραστικών λεωφορείων 5ης Κατηγορίας.
	Πρόστιμα 4ης Κατηγορίας 
↓ 20% σε σχέση με τα πρόστιμα 5ης Κατηγορίας 

	**
	Τα πρόστιμα για σταθμούς υπεραστικών λεωφορείων 3ης Κατηγορίας μειώνονται κατά είκοσι τοις εκατό (20%) σε σχέση με τα πρόστιμα που επιβάλλονται για τους σταθμούς υπεραστικών λεωφορείων 5ης Κατηγορίας.
	Πρόστιμα 3ης Κατηγορίας 
↓ 20% σε σχέση με τα πρόστιμα 5ης Κατηγορίας 

	***
	Τα πρόστιμα για σταθμούς υπεραστικών λεωφορείων 2ης Κατηγορίας μειώνονται κατά τριάντα τοις εκατό (30%) σε σχέση με τα πρόστιμα που επιβάλλονται για τους σταθμούς υπεραστικών λεωφορείων 5ης Κατηγορίας.
	Πρόστιμα 2ης Κατηγορίας 
↓ 30% σε σχέση με τα πρόστιμα 5ης Κατηγορίας 

	**
**
	Τα πρόστιμα για σταθμούς υπεραστικών λεωφορείων 1ης Κατηγορίας μειώνονται κατά σαράντα τοις εκατό (40%) σε σχέση με τα πρόστιμα που επιβάλλονται για τους σταθμούς υπεραστικών λεωφορείων 5ης Κατηγορίας.
	Πρόστιμα 1ης Κατηγορίας 
↓ 40% σε σχέση με τα πρόστιμα 5ης Κατηγορίας 

	***
**
	Τα ανωτέρω πρόστιμα (1 έως 6) προσαυξάνονται κατά 30% σε κάθε περίπτωση υποτροπής για την ίδια παράβαση εντός τριών (3) ετών από την αρχική παράβαση.
	↑ 30%

	***
***
	Το πρόστιμο που προκύπτει από τους ανωτέρω υπολογισμούς (1 έως 6) μειώνεται κατά 30%, εφόσον ο φορέας συμμορφώνεται εντός της ταχθείσας προθεσμίας.
	↓ 30%

	!
	· Αναφορικά με τις παραβάσεις, όπως αυτές αποτυπώνονται στην έκθεση ελέγχου, ο φορέας δραστηριότητας μπορεί να εκφράσει τις απόψεις του, μετά από σχετική κλήση σε ακρόαση που οφείλει να του αποστείλει η αρμόδια Αρχή του άρθρου 2 της Κ.Υ.Α. 313214/12-11-2021 (ΦΕΚ 5271 Β΄), σύμφωνα με το άρθρο 6 του Κώδικα Διοικητικής Διαδικασίας. Εφόσον οι απόψεις του φορέα κριθούν βάσιμες, διαγράφεται η παράβαση και δεν επιβάλλεται το, κατά περίπτωση, πρόστιμο. Στην περίπτωση όμως που οι απόψεις του φορέα δεν κριθούν βάσιμες και απορριφθούν αιτιολογημένα, ή υποβληθούν εκπρόθεσμα μετά την πάροδο των τιθέμενων προθεσμιών, εκδίδεται απόφαση περί επιβολής του προστίμου. 
· Το ανώτατο όριο προστίμου σε κάθε περίπτωση καθορίζεται στις 20.000 €.
· Οι κυρώσεις της παρούσας δεν εφαρμόζονται στην περίπτωση μη τήρησης στον χώρο της δραστηριότητας της Βεβαίωσης Καταχώρησης στο Ψηφιακό Μητρώο του Υπ.Υ.Με. σύμφωνα με την υπό στοιχεία οικ. 59388/940/2020 υπουργική απόφαση (Β' 5407). Σε αυτές τις περιπτώσεις επιβάλλονται οι κυρώσεις της ειδικής επί των ανωτέρω θεμάτων νομοθεσίας. 
· Τα πρόστιμα επιβάλλονται πλέον των πιθανών λοιπών κυρώσεων της ισχύουσας νομοθεσίας για τους όρους και τις προϋποθέσεις λειτουργίας των χώρων στάθμευσης βαρέων οχημάτων. 
· Η διαπίστωση παράβασης επιμέρους όρων της κείμενης νομοθεσίας για τη λειτουργία της δραστηριότητας πλην των σχετικών με τη γνωστοποίηση του άρθρου 8 της Κ.Υ.Α. 313214/12-11-2021 (ΦΕΚ 5271 Β΄), επισύρει τις κυρώσεις που προβλέπονται από τις εκάστοτε ισχύουσες διατάξεις περί ορθής λειτουργίας των χώρων στάθμευσης βαρέων οχημάτων. 
· Η παρούσα εφαρμόζεται μόνο για δραστηριότητες των οποίων η λειτουργία εκκινεί ή μεταβάλλεται με το σύστημα της γνωστοποίησης.

